《山辉堂》
宋代·张劝

萧萧松竹荫华扉，更有虚堂隐翠微。云露峰峦横秀色，月低岩翠弄清辉。

分开远碧鸣泉落，点破寒光白鸟飞。还似山阴秋霁后，照人怀抱欲忘归。

作者简介：张劝，字闳道，永福（今福建永泰）人。哲宗元符三年（一一○○）进士。徽宗政和元年（一一一一）监越州税务（《八琼室金石补正》卷一一○）。七年五月，由诸王府赞读除直龙图阁（《宋会要辑稿》选举三三之三一）。八年，为嘉王府学官（同上书帝系二之二一）。宣和元年（一一一九），以中书舍人兼诸王府赞读（同上书方域三之二二）。后历给事中、御史中丞，除述古殿学士、知福州，除工部尚书，终大中大夫（《淳熙三山志》卷二七）。今录诗二首。